Lenvik kirke
**Lenvik prestegjeld** var et prestegjeld tilhørende Senja prosti. Det omfattet sogn i Lenvik kommune i Troms fylke, og hovedkirken var Lenvik kirke. 

Lenviks kirkesogn er nå en del av Senja kirkelige fellesråd, og underlagt Senja prosti i Nord-Hålogaland bispedømme i Den norske kirke.

Historikk
---------

*Lengjuvík sókn* (norrønt) har sin opprinnelse fra kristningen av landet. Lenvik antas å være lagt under Trondenes i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 omfattet det vidløftige *Trundenes Præstegjeld* hele Søndre og Midtre Troms, med fjorten kirker og kapeller, som ble betjent av ni prester. Astafjord, Traneøen, Diurøen og Lendvig skulle betjenes av to prester. *Ved kgl.res. av 28. desember 1731 blev af Throndenæs' forskjellige sogne oprettet syv frie Sognekald, nemlig Hillesø, Ibbestad, herunder Dyrø, Lenvig og Tranø Sogne hørte, Midfjord, Qvedfjord, Sand, Throndenæs og Thorsken. [Ved kgl.res. av] 5. Januar 1759 [opstod Lenvig] Præstegjeld, ved Hillesø Præstegjelds Forening med Lenvigs Sogn af Ibbestad, hvorved Lenvig blev Hovedsogn og Hillesø Annekssogn.*

Lenvig prestegjeld dannet grunnlaget for Lenvig formannskapsdistrikt, som ble opprettet i 1837.

Ved kgl.res. av 22. februar 1853 *blev Maalselven, som hovedsogn, forenet med Bardudalen [fra Ibbestad som] Maalselven sognekald. Hvert Sogn har sin kirke.* Ved kgl.res. av 12. mai 1877 ble det tillat oppført ny kirke for Lenvik hovedsogn på Bjorelvnes, og den gamle kirken ble flyttet til Rossfjord som kapell. ved kgl.res. av 27. august 1965 ble det opprettet et nytt Kvaløy prestegjeld, bestående av Hillesøy sogn i Lenvik og et nytt Kvaløy sogn som omfattet deler av Tromsøysund prestegjeld.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
----------

Prestegjeldet hadde ved sin avvikling følgende menigheter:

* Lenvik

Referanser
----------

1. ↑  Rygh, O. (Oluf) (1905). *Norske Gaardnavne*. xx: Fabritius. s. 90.
2. ↑  Dietrichson, L. (Lorentz) (1888). *Sammenlignende Fortegnelse over Norges Kirkebygninger i Middelalderen og Nutiden*. Malling. s. 126.
3. ↑  Haugen, Odd (2000). *Narvik og kirken*. Narvik menighetsråd. s. 14.
4. ↑  Hamre, Anne-Marit (1983). *Trondhjems reformats 1589 ; Oslo domkapittels jordebok 1595*. Norsk historisk kjeldeskrift-instituFusikkerttt. s. 77-93. ISBN 8270612960.
5. 1 2  Erlandsen, Andreas (1857). *Biographiske Efterretninger om Geistligheden i Tromsø Stift*. Chr. Tønsbergs Forl. s. 146,159.
6. ↑  *Lenvik hovedkirke 100 år*. xx: [s.n.] 1979. s. 7.
7. ↑  *Kommune- og fylkesinndelingen i et Norge i forandring*. no#: Statens forvaltningstjeneste, Seksjon Statens trykking. 1992. s. 364-70. ISBN 8258302612.
8. ↑  Prestegjeld og sogn i Troms, arkivverket.no
9. ↑  Kvaløy prestegjeld, lovdata.no
10. ↑  Fornyings-, administrasjons-og kirkedepartementet (20. desember 2011). «Endringer i gravferdsloven og kirkeloven». *Regjeringen.no* **(norsk)**. Besøkt 5. mars 2023.
11. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.